
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2558 

26 Νοεμβρίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της απόφασης 3/304/10.6.2004 (ΦΕΚ 901 Β7 


16.6.2004) της Επιτροπής Κεφαλαιαγοράς «Κανο¬ 
νισμός Λειτουργίας του Συστήματος Αυλών Τίτ¬ 
λων». 1 

Απαγόρευση των ανοικτών πωλήσεων επί μετοχών 
εισηγμένων στην αγορά αξιών του Χρηματιστη¬ 
ρίου Αθηνών που συνιστούν τον ΡΤ8Ε ΧΑ Τραπε¬ 
ζικό Δείκτη. 2 


ΑΠΟΦΑΣΕΙ Σ 

Αριθμ. απόφ. 1/736/2.11.2015 (1) 


Τροποποίηση της απόφασης 3/304/10.6.2004 (ΦΕΚ 901 
Β716.6.2004) της Επιτροπής Κεφαλαιαγοράς «Κα¬ 
νονισμός Λειτουργίας του Συστήματος Αυλών Τίτ¬ 
λων». 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 

Έχοντας υπόψη: 

1. Τα άρθρα 1 έως 7 του Ν. 3756/2009 (ΦΕΚ 53 Α7 
31.3.2009) «Σύστημα Αυλών Τίτλων, διατάξεις για την Κε¬ 
φαλαιαγορά, φορολογικά θέματα και λοιπές διατάξεις», 
όπως τροποποιήθηκε από το άρθρο 4 του Ν. 4141/2013 
(ΦΕΚ 81 Α75.4.2013 «Επενδυτικά εργαλεία ανάπτυξης, 
παροχή πιστώσεων και άλλες διατάξεις». 

2. Τα άρθρα 39 έως 49, 51 έως 55 και 57 έως 58 του 
Ν. 2396/1996 (ΦΕΚ 73 Α730.4.1996) για τις «Επενδυτικές 
υπηρεσίες στον τομέα των κινητών αξιών, επάρκεια ιδίων 
κεφαλαίων των επιχειρήσεων παροχής επενδυτικών υπη¬ 
ρεσιών και των πιστωτικών ιδρυμάτων και άυλες μετο¬ 
χές» καθώς και το άρθρο 58 του Ν. 2533/1997 (ΦΕΚ 137 Α'/ 
11.11.1997) «Χρηματιστηριακή αγορά παραγώγων και άλ¬ 
λες διατάξεις». 

3. Τα άρθρα 21 έως 22 του Ν. 3606/2007 (ΦΕΚ Α' 
195/17.8.2007) «Αγορές χρηματοπιστωτικών μέσων και 
άλλες διατάξεις» όπως τροποποιήθηκαν από το άρθρο 
13 του Ν. 4141/2013 «Επενδυτικά εργαλεία / παροχή πι¬ 
στώσεων / αποκρατικοποιήσεις κλπ» (ΦΕΚ Α' 81.5.4.2013). 

4. Το Ν. 4182/2013 (ΦΕΚ Α' 185/10.9.2013) «Κώδικας κοι- 
νοφελών περιουσιών, σχολαζουσών κληρονομιών και 
λοιπές διατάξεις». 


5. Την με αριθμό πρωτ. Ε.Κ. 12026/20.10.2015 επιστολή 
της εταιρίας «Ελληνικό Κεντρικό Αποθετήριο Τίτλων». 

6. Το άρθρο 90 του Π.δ. 63/2005 (ΦΕΚ Α'/98/2005) 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα». 

7. Την παράγραφο 2 του άρθρου 13 του Ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α' 146), αποφασίζει ομόφωνα: 

Την τροποποίηση της απόφασης υπ’ αριθμ. 3/304/ 
10.6.2004 της Επιτροπής Κεφαλαιαγοράς «Κανονισμός 
Λειτουργίας του Συστήματος 'Αυλων Τίτλων», όπως ισχύ¬ 
ει, (εφεξής ο «Κανονισμός») ως εξής: 

Αρθρο 1 

Το άρθρο 4 του Κανονισμού αντικαθίσταται ως εξής: 

1. Η υποπερίπτωση ίν) της περίπτωσης ββ. του στοιχεί¬ 
ου α) της παραγράφου 2 του άρθρου 4 του Κανονισμού 
τροποποιείται ως εξής: 

«ίν) Αριθμός και ημερομηνία καταχώρησης του νομι¬ 
κού προσώπου στα επίσημα βιβλία δημοσιότητας της 
καταστατικής έδρας του». 

2. Η υποπερίπτωση ίχ) της περίπτωσης ββ. του στοιχεί¬ 
ου α) της παραγράφου 2 του άρθρου 4 του Κανονισμού 
τροποποιείται ως εξής: 

«ίχ) Ο νόμιμος εκπρόσωπος του νομικού προσώπου». 

3. Η περίπτωση ν) του στοιχείου β) της παραγράφου 
2 του άρθρου 4 του Κανονισμού τροποποιείται ως εξής: 

«ν) Η διεύθυνση ηλεκτρονικού ταχυδρομείου». 

4. Η περίπτωση νϋ) του στοιχείου β) της παραγράφου 
2 του άρθρου 4 του Κανονισμού τροποποιείται ως εξής: 

«νϋ. Στην περίπτωση επενδυτή νομικού προσώπου, 
η διεύθυνση ηλεκτρονικού ταχυδρομείου του νόμιμου 
εκπροσώπου». 

5. Το πρώτο εδάφιο της παραγράφου 3 του άρθρου 
4 του Κανονισμού τροποποιείται ως εξής: 

«3. Η Μερίδα Επενδυτή ημεδαπού φυσικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον διαχειριστή του Σ.Α.Τ. ως καταχώ- 
ρηση στο Σ.Α.Τ., εφόσον έχουν παρασχεθεί τα στοιχεία 
των περιπτώσεων α,αα(ί), α,αα(Ν), α,αα(ίίί), α,αα(ίν), α,αα(ν), 
α,αα(νί), α, αα (νϋ), α, αα (νϋί), α, αα (ίχ), α, αα (χ), α, αα (χί) 
και της περίπτωσης β (ί), β (ϋ), β (ν) και β (νί) της παρ. 2 
του παρόντος άρθρου.». 

6. Το πρώτο εδάφιο της παραγράφου 4 του άρθρου 
4 του Κανονισμού τροποποιείται ως εξής: 

«4. Η Μερίδα Επενδυτή αλλοδαπού φυσικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον Διαχειριστή του Σ.Α.Τ. ως καταχώ- 
ρηση στο Σ.Α.Τ., εφόσον έχουν παρασχεθεί τα στοιχεία 
των περιπτώσεων α,αα(ί), α,αα(ϋ), α,αα(ν), α,αα(νί), α,α- 
α(νϋ), α,αα(νϋί), α,αα (ίχ), α, αα (χ), α, αα (χί) και β (ί), β (ϋ), 
β (ν) και β (νϊ) της παρ. 2 του παρόντος άρθρου.». 

7. Η παράγραφος 5 του άρθρου 4 του Κανονισμού 
τροποποιείται ως εξής: 

«5. Η Μερίδα Επενδυτή ημεδαπού νομικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον Διαχειριστή του Σ.Α.Τ. ως καταχώ- 
ρηση στο Σ.Α.Τ., εφόσον έχουν παρασχεθεί τα στοιχεία 
των περιπτώσεων α, ββ(ί), α, ββ (ϋ), α, ββ (ίϋ), α, ββ (ίν), α, 
ββ(ν), α, ββ(νϊ), α, ββ(νϋ), α, ββ(νϋί), α, ββ(ίχ), α, ββ(χ), α, ββ 
(χί), α, ββ (χϋ), α, ββ (χίϋ), α, ββ (χίν) και β (ί), β (ϋ), β (ν), β 
(νϊ) και β (νϋ) της παρ. 2 του παρόντος άρθρου.». 

8. Η παράγραφος 6 του άρθρου 4 του Κανονισμού 
τροποποιείται ως εξής: 

«6. Η Μερίδα Επενδυτή αλλοδαπού νομικού προσώπου 
που δημιουργείται σύμφωνα με τα παραπάνω γίνεται 
αποδεκτή από τον Διαχειριστή του Σ.Α.Τ. ως καταχώρη- 
ση στο Σ.Α.Τ., εφόσον έχουν παρασχεθεί τα υπό στοι¬ 
χεία των περιπτώσεων α, ββ(ί), α, ββ(ίί), α, ββ(ίίί), α, ββ(ίν), 
α, ββ(νϋ), α, ββ(νίίί), α, ββ(ίχ) α, ββ(χ), α, ββ (χί), α, ββ (χϋ), α, 
ββ (χίϋ), α, ββ (χίν) και β(ί), β (ϋ), β (ν), β (νϊ) και β (νϋ) της 
παρ. 2 του παρόντος άρθρου.». 

9. Η παράγραφος 7 του άρθρου 4 του Κανονισμού 
τροποποιείται ως εξής: 

«7. Το Κ.Α.Α μπορεί να ορίζει πρόσθετα στοιχεία ανα¬ 
γνώρισης ή πρόσθετα γενικά στοιχεία, ιδίως για την 
αντιμετώπιση των αναγκών της θεματοφυλακής και των 
οργανισμών συλλογικών επενδύσεων, καθώς και για 
τυχόν ειδική φορολογική αντιμετώπιση σύμφωνα με τις 
κείμενες διατάξεις.». 

Αρθρο 2 

Οι παράγραφοι 1 και 2 του άρθρου 6 του Κανονισμού 
(«Μερίδα Επενδυτή Συγκυριών») αντικαθίστανται ως 
εξής: 

«1. Αν υπάρχει συγκυριότητα σε αξίες και κάθε ένας 
από τους συγκυρίους διαθέτει αυτοτελή Μερίδα Επεν¬ 
δυτή, δημιουργείται Μερίδα Επενδυτή Συγκυριών. Η 
Μερίδα Επενδυτή Συγκυριών δημιουργείται από τον 
Χειριστή που είναι Χειριστής σε όλες τις συμμετέχουσες 
Μερίδες Επενδυτή των συγκυριών, μετά από σχετική 
αίτηση των συγκυριών. Η Μερίδα Επενδυτή Συγκυριών 
προσδιορίζεται από τα πρόσωπα των συγκυριών και από 
το ποσοστό συγκυριότητάς τους στις αξίες. Στη Μερίδα 
Επενδυτή Συγκυριών καταχωρούνται όλες οι αξίες που 
ανήκουν από κοινού στην ίδια ομάδα συγκυριών και με 
το ποσοστό συγκυριότητας, βάσει του οποίου δημιουρ- 
γήθηκε αρχικά η Μερίδα. 

2. Τα στοιχεία που απαιτούνται για τη δημιουργία της 
Μερίδας Επενδυτή Συγκυριών είναι τα εξής: 

α. Η ένδειξη «ομάδα συγκυριών» 

β. Τα παρακάτω στοιχεία: 

(ί) Το διακριτικό όνομα της Μερίδας Επενδυτή Συγκυ¬ 
ριών το οποίο μπορεί να προσδιορίζεται με κάθε δια¬ 
κριτικό γνώρισμα ή σύμβολο που είναι αποδεκτό βάσει 
των τεχνικών διαδικασιών του Διαχειριστή του Σ.Α.Τ. 


(ϋ) Το πρόσωπο επικοινωνίας που καθορίζεται από 
έναν εκ των συγκυριών ή εκ των νομίμων εκπρόσωπων 
τους, 

(ίϋ) τη διεύθυνση επικοινωνίας του σχετικού προσώπου, 
(ίν) το τηλέφωνο επικοινωνίας του σχετικού προσώ¬ 
που, 

(ν) τη διεύθυνση ηλεκτρονικού ταχυδρομείου του σχε¬ 
τικού προσώπου, 

(νϊ) ένδειξη τυχόν ειδικής φορολογικής αντιμετώπισης, 
η οποία δηλώνεται από τον αρμόδιο Χειριστή, 

(νϋ) ενδείξεις γενικής και ειδικής κατηγορίας στις 
οποίες εντάσσεται η Μερίδα για στατιστικούς σκοπούς, 
όπως καθορίζονται με βάση τις κείμενες διατάξεις και 
εξειδικεύονται από το Διαχειριστή του Σ.Α.Τ., οι οποίες 
συμπληρώνονται από τον αρμόδιο Χειριστή, και 
(νϋί) ένδειξη τυχόν λοιπών ειδικών κατηγοριών στις 
οποίες εντάσσεται η Μερίδα, οι οποίες εκάστοτε καθο¬ 
ρίζονται και εξειδικεύονται από το Διαχειριστή του Σ.Α.Τ. 

γ. Ο Κωδικός Αριθμός Μερίδας Επενδυτή (ΚΑΜΕ) του 
κάθε συγκυρίου ως και το ποσοστό συγκυριότητας αυ¬ 
τού επί των σχετικών αξιών. 

δ. Ο ορισμός ενός εκ των συγκυριών ως εξουσιοδο¬ 
τημένου εκπροσώπου για όλους τους συγκύριους για 
τις πράξεις που προσδιορίζει το Κ.Α.Α.». 

Αρθρο 3 

1. Μετά το τέλος του πρώτου εδαφίου της παραγρά¬ 
φου 1 του άρθρου 6Α του Κανονισμού («Κοινή Επενδυ¬ 
τική Μερίδα») προστίθεται νέο εδάφιο ως εξής: 

«Η Κοινή Επενδυτική Μερίδα Επενδυτή δημιουργεί- 
ται από τον Χειριστή που είναι Χειριστής σε όλες τις 
συμμετέχουσες Μερίδες Επενδυτή, μετά από σχετική 
αίτηση των συνδικαιούχων.». 

2. Η παράγραφος 2 του άρθρου 6Α του Κανονισμού 
(«Κοινή Επενδυτική Μερίδα») αντικαθίσταται ως εξής: 

«2. Τα στοιχεία που απαιτούνται για τη δημιουργία της 
Κοινής Επενδυτικής Μερίδας είναι τα εξής: 
α. Η ένδειξη «Κοινή Επενδυτική Μερίδα», 
β. Τα παρακάτω στοιχεία: 

(ί) Το διακριτικό όνομα της Κοινής Επενδυτικής Με¬ 
ρίδας το οποίο μπορεί να προσδιορίζεται με κάθε δια¬ 
κριτικό γνώρισμα ή σύμβολο που είναι αποδεκτό βάσει 
των τεχνικών διαδικασιών του Διαχειριστή του Σ.Α.Τ. 

(ϋ) Το πρόσωπο επικοινωνίας που καθορίζεται από 
έναν εκ των συνδικαιούχων ή εκ των νομίμων εκπρο¬ 
σώπων τους, 

(ίϋ) τη διεύθυνση επικοινωνίας του σχετικού προσώπου, 
(ίν) το τηλέφωνο επικοινωνίας του σχετικού προσώ¬ 
που, 

(ν) τη διεύθυνση ηλεκτρονικού ταχυδρομείου του σχε¬ 
τικού προσώπου, 

(νϊ) ένδειξη τυχόν ειδικής φορολογικής αντιμετώπισης, 
η οποία δηλώνεται από τον αρμόδιο Χειριστή, 

(νϋ) ενδείξεις γενικής και ειδικής κατηγορίας στις 
οποίες εντάσσεται η Μερίδα για στατιστικούς σκοπούς, 
όπως καθορίζονται με βάση τις κείμενες διατάξεις και 
εξειδικεύονται από το Διαχειριστή του Σ.Α.Τ., οι οποίες 
συμπληρώνονται από τον αρμόδιο Χειριστή, και 
(νϋί) ένδειξη τυχόν λοιπών ειδικών κατηγοριών στις 
οποίες εντάσσεται η Μερίδα, οι οποίες εκάστοτε καθο¬ 
ρίζονται και εξειδικεύονται από το Διαχειριστή του Σ.Α.Τ. 

γ. Ο Κωδικός Αριθμός Μερίδας Επενδυτή (ΚΑΜΕ) του 
κάθε συνδικαιούχου και η ιεράρχηση των συνδικαιούχων 

της Κοινής Επενδυτικής Μερίδας για τις πράξεις που 
προσδιορίζονται ρητά από τον παρόντα Κανονισμό. 

δ. Ειδική μνεία για την τυχόν εφαρμογή του όρου ότι 
σε περίπτωση θανάτου ενός από τους συνδικαιούχους, 
οι αξίες περιέρχονται αυτοδίκαια στους λοιπούς σύμ¬ 
φωνα με το εδάφιο 1 του άρθρου 2 του Ν. 5638/1932». 

Αρθρο 4 

Το άρθρο 13 του Κανονισμού («Λογαριασμός Χειριστή») 
αντικαθίσταται ως εξής: 

1. Η παράγραφος 5 του άρθρου 13 τροποποιείται ως 
εξής: 

«5. Ο Χειριστής δηλώνει προς το Διαχειριστή του Σ.Α.Τ. 
εάν έχει εξουσιοδοτηθεί από το δικαιούχο να εισπράτ¬ 
τει για λογαριασμό του τις πόσης φύσεως χρηματικές 
καταβολές που διενεργούνται από την Εκδότρια και οι 
οποίες αντιστοιχούν στον αριθμό των αξιών που είναι 
καταχωρημένες στον Λογαριασμό του δικαιούχου του 
οποίου είναι Χειριστής. Σε περίπτωση ύπαρξης τέτοιας 
εξουσιοδότησης, ο Χειριστής προβαίνει σε σχετική δή¬ 
λωση προς το Διαχειριστή του Σ.Α.Τ. Ανάκληση της 
εξουσιοδότησης δύναται να διενεργηθεί μετά από αίτη¬ 
ση του Χειριστή προς το Διαχειριστή του Σ.Α.Τ. εφόσον 
ο Χειριστής δηλώσει ότι έχει εξουσιοδοτηθεί για την 
ανάκληση από το δικαιούχο.» 

2. Μετά το τέλος της παραγράφου 5 του άρθρου 13 
του Κανονισμού προστίθενται νέες παράγραφοι 5α, 5β 
και 5γ ως εξής: 

«5α. Σε ανάκληση της εξουσιοδότησης είσπραξης χρη¬ 
ματικών διανομών από την Εκδότρια μέσω Χειριστών 
δύναται να προβεί και ο δικαιούχος της Μερίδας, μετά 
από αίτησή του προς το Διαχειριστή του Σ.Α.Τ. 

5β. Δηλώσεις εξουσιοδότησης ή ανάκλησης της εξου¬ 
σιοδότησης σύμφωνα με τις παραγράφους 5 και 5α 
πρέπει να υποβάλλονται στο Διαχειριστή του Σ.Α.Τ. το 
αργότερο την προηγούμενη εργάσιμη ημέρα της ημέρας 
προσδιορισμού δικαιούχων (γθοογ0 όαίθ) που αφορά η 
σχετική χρηματική διανομή όπως έχει ανακοινωθεί από 
την Εκδότρια. 

5γ. Στις περιπτώσεις ανάκλησης εξουσιοδότησης ή μη 
ύπαρξης εξουσιοδότησης, η σχετική χρηματική καταβο¬ 
λή προς το δικαιούχο διενεργείται μέσω πληρωτριών 
τραπεζών ή του Διαχειριστή του Σ.Α.Τ., σύμφωνα με 
τα οριζόμενα στον παρόντα Κανονισμό, με απευθείας 
επιβάρυνση σε αυτόν των πόσης φύσεως εξόδων κατα¬ 
βολής από τις διαμεσολαβούσες πληρώτριες τράπεζες 
ή το Διαχειριστή του Σ.Α.Τ. ανάλογα με την περίπτω¬ 
ση. Για την καταβολή ο δικαιούχος επενδυτής οφείλει 
να έχει προηγουμένως δηλώσει στο Χειριστή του ή 
στο Διαχειριστή του Σ.Α.Τ. κατά περίπτωση, τον διεθνή 
αριθμό τραπεζικού λογαριασμού (ΙΒΑΝ) του σχετικού 
λογαριασμού του». 

Αρθρο 5 

Το άρθρο 15 του Κανονισμού («Ειδικός Λογαριασμός») 
αντικαθίσταται ως εξής: 

1. Το πρώτο εδάφιο της παραγράφου 3 του άρθρου 
15 του Κανονισμού τροποποιείται ως εξής: 

«3. Καταχώρηση στον Ειδικό Λογαριασμό γίνεται 
υποχρεωτικά στις εξής περιπτώσεις σύμφωνα με τον 
παρόντα Κανονισμό:». 

2. Η παράγραφος 4 του άρθρου 15 του Κανονισμού 
καταργείται. 


3. Οι λέξεις «Πέραν των παραπάνω περιπτώσεων,» 
της παραγράφου 6 του άρθρου 15 αντικαθίστανται 
ως εξής: 

«Πέραν των περιπτώσεων της παραγράφου 5,». 

Αρθρο 6 

Η παράγραφος 3 του άρθρου 18 του Κανονισμού 
(«Απενεργοποίηση Μερίδων και Λογαριασμών») αντι¬ 
καθίσταται ως εξής: 

«3. Απενεργοποίηση Μερίδας Μέλους διενεργείται από 
το Διαχειριστή του Σ.Α.Τ. σε περίπτωση απώλειας της 
ιδιότητας του Μέλους και εφόσον τόσο ο Λογαριασμός 
Αξιών όσο και ο Ειδικός Λογαριασμός της έχουν μηδε¬ 
νικό υπόλοιπο». 

Αρθρο 7 

1. Η παράγραφος 1 του άρθρου 19 του Κανονισμού 
(«Μεταβολή των στοιχείων Μερίδας») αντικαθίσταται 
ως εξής: 

«1. Ο Διαχειριστής του Σ.Α.Τ. προβαίνει σε μεταβολή 
οποιουδήποτε στοιχείου Μερίδας, πλην του ΚΑΜΕ: 

α) μετά από αίτηση του δικαιούχου. 

β) μετά από αίτηση Χειριστή για μεταβολές των στοι¬ 
χείων Μερίδας υπό το χειρισμό του, εκτός των στοιχεί¬ 
ων των παραγράφων 2.α.αα.ί., και 2.α.ββ.ί. του άρθρου 4 
του παρόντος Κανονισμού που μεταβάλλονται από το 
Διαχειριστή του Σ.Α.Τ. μετά από αίτηση του δικαιούχου 
ή των κατά περίπτωση συνδικαιούχων και μόνον. Οι Χει¬ 
ριστές διαθέτουν μηχανισμούς και διαδικασίες για την 
παρακολούθηση των μεταβολών των καταχωρημένων 
στοιχείων των πελατών τους των οποίων οι Μερίδες 
τελούν υπό το χειρισμό τους.». 

2. Προστίθεται νέα παράγραφος 4 στο άρθρο 19 του 
Κανονισμού ως εξής: 

«4. Σε κάθε περίπτωση οι Χειριστές προβαίνουν σε 
έλεγχο των Μερίδων των πελατών τους σε ετήσια 
βάση προς διαπίστωση τυχόν μεταβολών των κατα¬ 
χωρημένων στοιχείων τους. Σε περίπτωση διαπίστω¬ 
σης μεταβολών, αιτούνται άμεσα προς το Διαχειριστή 
του Σ.Α.Τ. την καταχώρηση αυτών με την επιφύλαξη 
των οριζομένων στην περίπτωση β της παραγράφου 
1 .». 

Αρθρο 8 

Το άρθρο 20α του Κανονισμού («Μεταφορά αξιών 
στον Ειδικό Λογαριασμό λόγω ανάκλησης της άδειας 
λειτουργίας ΑΕΠΕΥ») αντικαθίσταται ως εξής: 

«Αρθρο 20α 

Μεταφορά και τήρηση αξιών σε περίπτωση 
παύσης παροχής υπηρεσιών Χειριστή 

1. Το παρόν άρθρο προβλέπει τη διαδικασία μεταφο¬ 
ράς και τήρησης κινητών αξιών σε περίπτωση παύσης 
παροχής υπηρεσιών Χειριστή βάσει νομίμου λόγου, 
όπως εκούσια παύση λόγω σχετικής εταιρικής από¬ 
φασης του Χειριστή ή αναγκαστική λόγω ανακλήσεως 
της σχετικής άδειας φύλαξης και διοικητικής διαχείρι¬ 
σης χρηματοπιστωτικών μέσων του άρθρου 4 παρ. 2 
περ. (α) του Ν. 3606/2007 ή επιβολής άλλου σχετικού 
μέτρου. 

2. Οι αξίες που βρίσκονται υπό το χειρισμό του Χει¬ 
ριστή που παύει να παρέχει τις σχετικές υπηρεσίες με- 
ταφέρονται και τηρούνται σύμφωνα με τους παρακάτω 
εναλλακτικούς τρόπους: 

α. Με μεταφορά των αξιών σε άλλο Χειριστή, μετά 
από σχετική δήλωση του μεταφέροντος Χειριστή προς 
το Διαχειριστή του Σ.Α.Τ. σύμφωνα με το άρθρο 21Α του 
Ν. 3606/2007 ή όπου τούτο επιβάλλεται δυνάμει άλλης 
σχετικής ρύθμισης. Τυχόν αντιρρήσεις του δικαιούχου 
ως προς τη μεταφορά των αξιών σύμφωνα με το άρθρο 
21Α παρ. 2 (β) του Ν. 3606/2007 θα πρέπει υποχρεωτικώς 
να περιλαμβάνουν το Χειριστή προς τον οποίο επιθυμεί 
να πραγματοποιηθεί η μεταφορά. 

β. Με μεταφορά απευθείας στον Ειδικό Λογαριασμό 
υποχρεωτικώς από το Διαχειριστή του Σ.Α.Τ. στις πα¬ 
ρακάτω περιπτώσεις: 

(ί) σε περίπτωση ανάκλησης της άδειας λειτουργίας 
του Χειριστή σύμφωνα με το άρθρο 21 του Ν. 3606/2007 
ή άλλη σχετική ρύθμιση. Στην περίπτωση αυτή η Επιτρο¬ 
πή Κεφαλαιαγοράς ενημερώνει άμεσα το Διαχειριστή 
του Σ.Α.Τ. ο οποίος αμελλητί μεταφέρει τις αξίες στον 
Ειδικό Λογαριασμό. 

(μ) σε περίπτωση ειδικής εκκαθάρισης σύμφωνα το 
άρθρο 22 Ν. 3606/2007 ή άλλη σχετική ρύθμιση. Στην 
περίπτωση αυτή, ο επόπτης της εκκαθάρισης ή άλλο 
όργανο αρμόδιο του κατά περίπτωση επιβαλλομένου 
μέτρου, υποβάλει αίτημα στο Διαχειριστή του Σ.Α.Τ., 
παράλληλα με την αίτηση περάτωσης της ειδικής 
εκκαθάρισης του εδαφίου 2 της παραγράφου 9 του 
άρθρου 22 του Ν. 3606/2007 ή την ολοκλήρωση άλλης 
σχετικής διαδικασίας για την αποζημίωση των επεν¬ 
δυτών δυνάμει των διατάξεων της Οδηγίας 97/9/ΕΚ, ο 
οποίος μεταφέρει υποχρεωτικά τις αξίες στον Ειδικό 
Λογαριασμό. 

3. Υπόλοιπα αξιών Μερίδας δικαιούχου που δημιουρ- 
γούνται από μεταφορά στον Ειδικό Λογαριασμό με βάση 
την παράγραφο 2, μεταφέρονται εντός ευλόγου χρόνου 
υποχρεωτικώς είτε σε Λογαριασμό Χειριστή της ιδίας 
Μερίδας είτε σε άλλη Μερίδα κατά τις περιπτώσεις που 
προβλέπονται στον παρόντα Κανονισμό. 

4. Στις περιπτώσεις αξιών οι οποίες κατά το χρόνο 
παύσης των υπηρεσιών Χειριστή βρίσκονται δεσμευ¬ 
μένες ως ασφάλεια υπέρ Διαχειριστή Συστήματος 
σύμφωνα με τα άρθρα 11α και 14, η μεταφορά τους 
στον Ειδικό Λογαριασμό συνεπεία των περιπτώσεων 
της παραγράφου 2, δύναται να διενεργηθεί μόνον 
μετά από αποδέσμευσή τους κατ’ εντολή του Δι¬ 
αχειριστή Συστήματος και εφόσον δε διενεργείται 
μεταφορά σε άλλο Λογαριασμό Χειριστή Μερίδας 
υποδεικνυόμενη από το Διαχειριστή του Συστήμα¬ 
τος». 

Άρθρο 9 

Μετά το τέλος του στοιχείου (ια) της παραγράφου 
1 του άρθρου 21 του Κανονισμού («Μεταφορές αξιών 
μεταξύ διαφορετικών Μερίδων») προστίθεται νέο στοι¬ 
χείο (ιβ) ως εξής: 

«(ιβ) Κατόπιν εντολής Χειριστών για τη λογιστική εγ¬ 
γραφή με πίστωση ή χρέωση τίτλων των άρθρων 70α 
έως 72 (Μέρους ΣΤ') του παρόντος που διαβιβάζεται 
στον Πάροχο Τράπεζα της Ελλάδος μέσω του Διαχει¬ 
ριστή του Σ.Α.Τ. σύμφωνα με τα ειδικότερα οριζόμενα 
στα εν λόγω άρθρα.». 

Άρθρο 10 

Το πρώτο εδάφιο της παραγράφου 1 του άρθρου 36 
του Κανονισμού («Οριστική καταχώρηση αξιών») αντι¬ 
καθίσταται ως εξής: 


«1. Οι αξίες που έχουν προσωρινά μεταφερθεί είτε 
με Αρχείο Κατανομής, είτε με εφαρμογή αλγορίθμου, 
από το Μεταβατικό Λογαριασμό της Εκδότριας στους 
Λογαριασμούς των δικαιούχων, καταχωρούνται οριστικά 
σε αυτούς μετά το πέρας του διακανονισμού της ημέρας 
που προηγείται της ημέρας έναρξης διαπραγμάτευσής 
τους στο Χ.Α. και το αργότερο μέχρι την έναρξη της εν 
λόγω διαπραγμάτευσης.». 

Άρθρο 11 

Το στοιχείο (γ) της παραγράφου 1 του άρθρου 46 του 
Κανονισμού («Μεταφορά αξιών λόγω μεταβίβασης κατ’ 
εντολή επενδυτών») τροποποιείται ως εξής: 

«(γ) Μετά την υποβολή των ως άνω εγγράφων, και την 
ολοκλήρωση των ελέγχων που διενεργεί ο διαχειριστής 
του Σ.Α.Τ. μεταφέρονται οι αξίες από τον Ειδικό Λο¬ 
γαριασμό του μεταβιβάζοντα σε Λογαριασμό Χειριστή 
του αποκτώντα.». 

Άρθρο 12 

Το άρθρο 47 του Κανονισμού («Μεταφορά αξιών λόγω 
μεταβίβασης με κληρονομιά, κληροδοσία ή οιονεί κα¬ 
θολική διαδοχή») αντικαθίσταται ως εξής: 

1. Το πρώτο εδάφιο του στοιχείου α. της παραγρά¬ 
φου 1 του άρθρου 47 του Κανονισμού τροποποιείται 
ως εξής: 

«α. Το Κ.Α.Α με την προσκόμιση από οποιονδήπο- 
τε, περιλαμβανομένου και του Δημοσίου, ληξιαρχικής 
πράξης θανάτου δικαιούχου Μερίδας ή άλλου επισή¬ 
μου εγγράφου από το οποίο προκύπτει ο θάνατος 
δικαιούχου Μερίδας, με εξαίρεση τις περιπτώσεις 
θανάτου συνδικαιούχου Κοινής Επενδυτικής Μερί¬ 
δας στην οποία ισχύει ο όρος του εδαφίου 1 του 
άρθρου 2 του Ν. 5638/1932 και εφόσον παραμένουν 
τουλάχιστον δύο συνδικαιούχοι, ειδοποιεί τους Χει¬ 
ριστές των Λογαριασμών Χειριστή της Μερίδας του 
κληρονομουμένου, οι οποίοι οφείλουν να προβούν σε 
άμεση μεταφορά των αξιών που διαχειρίζονται από 
τους Λογαριασμούς αυτούς στον Ειδικό Λογαριασμό 
της εν λόγω Μερίδας.». 

2. Μετά το τελευταίο εδάφιο του στοιχείου α. της πα¬ 
ραγράφου 1 του άρθρο 47 προστίθεται νέο εδάφιο ως 
εξής: 

«Ταυτόχρονα ο Διαχειριστής του Σ.Α.Τ. καταχωρεί στη 
Μερίδα του θανόντος σχετική ένδειξη με την ημερομη¬ 
νία θανάτου, την ημερομηνία γνωστοποίησης στο Δια¬ 
χειριστή του Σ.Α.Τ. του θανάτου, καθώς και με την ημε¬ 
ρομηνία τελευταίας ενέργειας (μεταφορά αξιών λόγω 
κληρονομικής διαδοχής ή παροχή πληροφόρησης).». 

3. Το πρώτο και δεύτερο εδάφιο του στοιχείου β. της 
παραγράφου 1 του άρθρου 47 του Κανονισμού τροπο¬ 
ποιείται ως εξής: 

«β. Στη συνέχεια οι κληρονομηθείσες αξίες μεταφέ- 
ρονται από τον Ειδικό Λογαριασμό της Μερίδας του 
κληρονομουμένου στους Λογαριασμούς Χειριστή ή, σε 
περίπτωση σχολάζουσας κληρονομιάς σύμφωνα με τις 
κείμενες διατάξεις, ιδίως του Ν. 4182/2013, σε Μερίδα 
του Δημοσίου προς το οποίο θα επαχθούν οι σχετικές 
αξίες εφόσον συντρέχει περίπτωση. Προκειμένου να 
γίνει η παραπάνω μεταφορά αξιών στους ως άνω Λογα¬ 
ριασμούς και Μερίδες των κληρονόμων ή κληροδόχων, 
ακολουθείται όποια από τις παρακάτω τρεις διαδικασίες 
επιλέξει ο κάθε ενδιαφερόμενος.». 

4. Μετά την περίπτωση βγ. του στοιχείου β. της παρα¬ 
γράφου 1 του άρθρου 47 του Κανονισμού προστίθενται 
νέα περίπτωση βδ. ως εξής: 

«βδ. Σε περίπτωση σχολάζουσας κληρονομιάς βά¬ 
σει της οποίας οι σχετικές αξίες επάγονται στο Δη¬ 
μόσιο σύμφωνα με τις κείμενες διατάξεις, ιδίως του 
Ν. 4182/2013, ο Διαχειριστής του Σ.Α.Τ., αφού προσκο- 
μισθούν σε αυτόν από τις αρμόδιες υπηρεσίες του Δη¬ 
μοσίου ή των πληρεξουσίων του ακριβή αντίγραφα της 
βεβαίωσης του σχετικού κληρονομικού δικαιώματος του 
Δημοσίου ως ορίζεται με βάση τις κείμενες διατάξεις, 
προβαίνει στις ακόλουθες ενέργειες: 

(ί) Σε μερική ή ολική μεταφορά των σχετικών αξιών 
από τον Ειδικό Λογαριασμό της Μερίδας του κληρονο- 
μουμένου στο Λογαριασμό της Μερίδας του Δημοσίου 
βάσει σχετικής εντολής του Δημοσίου. 

(ϋ) Εάν υφίσταται απόφαση της αρμόδιας αρχής του 
Δημοσίου περί μερικής ή ολικής εκποιήσεως των σχε¬ 
τικών αξιών ως ορίζεται σύμφωνα με τις κείμενες δια¬ 
τάξεις, ιδίως το άρθρο 23 του Ν. 4182/2013, σε σχετική 
καταχώρηση της εν λόγω απόφασης για την υλοποίηση 
της εκποίησης σύμφωνα με την παράγραφο 3 του άρ¬ 
θρου 50 του παρόντος Κανονισμού». 

Άρθρο 13 

Το άρθρο 50 του Κανονισμού αντικαθίσταται ως εξής: 

1. Ο τίτλος του άρθρου 50 του Κανονισμού αντικαθί¬ 
σταται ως εξής: 

«Άρθρο 50 

Καταχώρηση κατάσχεσης επί αξιών 
και εκποίηση αυτών - Εκποίηση 
σχολάζουσας κληρονομιάς υπέρ Δημοσίου» 

2. Μετά το τέλος της παραγράφου 2 του άρθρου 50 
του Κανονισμού προστίθεται νέα παράγραφος 3 ως 
εξής: 

«3. Για την καταχώρηση στο Σ.Α.Τ. της απόφασης 
της αρμόδιας αρχής του Δημοσίου περί εκποίησης 
αξιών από σχολάζουσα κληρονομιά ως ορίζεται σύμ¬ 
φωνα με τις κείμενες διατάξεις, ιδίως το Ν. 4182/2013, 
και την εκποίηση αυτών ακολουθείται η εξής δια¬ 
δικασία: 

α. Η απόφαση περί εκποιήσεως της αρμόδιας αρχής 
του Δημοσίου κοινοποιείται στο Διαχειριστή του Σ.Α.Τ. 

β. Μετά την κοινοποίηση του ως άνω εγγράφου, ο 
Διαχειριστής του Σ.Α.Τ. εισάγει ένδειξη εκποίησης επί 
των αξιών που βρίσκονται στον Ειδικό Λογαριασμό της 
Μερίδας του κληρονομουμένου, στον οποίο αφορά η 
επαγωγή του κληρονομικού δικαιώματος υπέρ του Δη¬ 
μοσίου και πρόκειται να εκποιηθούν. 

γ. Εν συνεχεία, το Μέλος που ορίζεται από τις αρ¬ 
μόδιες υπηρεσίες του Δημοσίου ως υπεύθυνο για 
την εκποίηση των αξιών στο Χ.Α., δημιουργεί στο 
Λογαριασμό Αξιών της Μερίδας αυτής Λογαριασμό 
Χειριστή. 

δ. Μετά τη δημιουργία του ως άνω Λογαριασμού Χει¬ 
ριστή, ο Διαχειριστής του Σ.Α.Τ. μεταφέρει τις προς 
εκποίηση αξίες από τον Ειδικό Λογαριασμό στο σχετικό 
Λογαριασμό Χειριστή. 

ε. Ακολουθεί η εκποίηση των αξιών σύμφωνα με τις 
διατάξεις για τη μέθοδο εκποιήσεως που προβλέπε- 
ται στον Κανονισμό του Χ.Α. οι οποίες εφαρμόζονται 
αναλογικά». 


Αρθρο 14 

Το Μέρος ΣΤ' του Κανονισμού αντικαθίσταται ως εξής: 

«ΜΕΡΟΣ ΣΤ' 

ΠΑΡΑΚΟΛΟΥΘΗΣΗ ΣΤΟ Σ.Α.Τ. ΤΙΤΛΩΝ 
ΤΟΥ ΣΥΣΤΗΜΑΤΟΣ ΠΑΡΑΚΟΛΟΥΘΗΣΗΣ 
ΣΥΝΑΛΛΑΓΩΝ ΕΠΙ ΤΙΤΛΩΝ ΣΕ ΛΟΓΙΣΤΙΚΗ ΜΟΡΦΗ 
ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αρθρο 70α 

Λογαριασμοί Πελατείας του Διαχειριστή 
του Σ.Α.Τ. στο Σύστημα Παρακολούθησης 
Συναλλαγών επί Τίτλων με Λογιστική Μορφή 
της Τράπεζας της Ελλάδος 

1. Ο Διαχειριστής στο Σ.Α.Τ., έχοντας πρόσβαση στο 
Σύστημα Παρακολούθησης Συναλλαγών επί Τίτλων με 
Λογιστική Μορφή της Τράπεζας της Ελλάδος σύμφωνα 
με τον Κανονισμό που τον διέπει, διατηρεί Λογαρια¬ 
σμούς Πελατείας στο ως άνω Σύστημα για τις ανάγκες 
παρακολούθησης στο Σ.Α.Τ. των σχετικών τίτλων για 
λογαριασμό των δικαιούχων. 

2. Στο Σ.Α.Τ. δημιουργείται Μερίδα Παρόχου «Τράπεζα 
της Ελλάδος - Σύστημα Παρακολούθησης Συναλλαγών 
επί τίτλων με λογιστική Μορφή» (εφεξής Μερίδα Παρό¬ 
χου Τράπεζα της Ελλάδος). Η Μερίδα Παρόχου Τράπεζα 
της Ελλάδος περιλαμβάνει Τεχνικούς Λογαριασμούς ως 
απεικόνιση των αντιστοίχων Λογαριασμών Πελατείας 
του Διαχειριστή του Σ.Α.Τ. στο ως άνω Σύστημα. Κάθε 
Τεχνικός Λογαριασμός αντιστοιχεί σε έναν και μόνο 
Λογαριασμό Πελατείας και αντίστροφα. Ο Τεχνικός 
Λογαριασμός δημιουργείται αποκλειστικά για τις ανά¬ 
γκες παρακολούθησης και συμφωνίας των κινήσεων που 
πραγματοποιούνται και των αντιστοίχων υπολοίπων του 
Λογαριασμού Πελατείας που απεικονίζει. 

Αρθρο 71 

Παρακολούθηση στο Σ.Α.Τ. εγγραφών τίτλων 
του Συστήματος Παρακολούθησης Συναλλαγών 
επί Τίτλων με Λογιστική Μορφή 
της Τράπεζας της Ελλάδος 
Για την παρακολούθηση της διενέργειας πίστωσης 
τίτλων του Συστήματος Παρακολούθησης Συναλλαγών 
επί Τίτλων με Λογιστική Μορφή της Τράπεζας της Ελ¬ 
λάδος σε Λογαριασμό Χειριστή Μερίδας του δικαιού¬ 
χου του τίτλου στο Σ.Α.Τ. ακολουθείται η παρακάτω 
διαδικασία: 

α) Ο Χειριστής διαβιβάζει στο Διαχειριστή του Σ.Α.Τ. 
την εντολή του δικαιούχου για την παραλαβή των τίτ¬ 
λων που θα λάβει χώρα με αντίστοιχη λογιστική εγγρα¬ 
φή πίστωσης αυτών υπό το χειρισμό του στη Μερίδα 
του δικαιούχου καθορίζοντας και τον αντισυμβαλλόμενο 
φορέα στο ως άνω Σύστημα από τον οποίο θα λάβει 
χώρα η σχετική παράδοση. 

β) Ο Διαχειριστής του Σ.Α.Τ., αφού λάβει την εντολή 
του προηγουμένου στοιχείου, ειδοποιεί την Τράπεζα 
της Ελλάδος για τους προς παραλαβή τίτλους και τον 
αντισυμβαλλόμενο φορέα παράδοσής τους. 

γ) Ο αντισυμβαλλόμενος φορέας ειδοποιεί την Τράπε¬ 
ζα της Ελλάδος για την παράδοση των σχετικών τίτλων 
προς το Διαχειριστή του Σ.Α.Τ. 

δ) Με την ολοκλήρωση των ανωτέρω, η Τράπεζα της 
Ελλάδος διαβιβάζει τις σχετικές ειδοποιήσεις προς δι¬ 
ακανονισμό των τίτλων από το λογαριασμό του φορέα 
παράδοσης προς το Λογαριασμό Πελατείας του Δια- 

χειριστή του Σ.Α.Τ. σύμφωνα με τον Κανονισμό του ως 
άνω Συστήματος. 

ε) Μετά την ολοκλήρωση του παραπάνω διακανονι¬ 
σμού ο Διαχειριστής του Σ.Α.Τ. ενημερώνει το σχετικό 
Τεχνικό Λογαριασμό της Μερίδας Παρόχου Τράπεζα της 
Ελλάδος στο Σ.Α.Τ. προβαίνοντας ταυτόχρονα στις απα¬ 
ραίτητες κινήσεις πίστωσης των τίτλων δια λογιστικής 
εγγραφής στο Λογαριασμό Χειριστή του Χειριστή που 
λειτουργεί στο Σ.Α.Τ. για λογαριασμό του δικαιούχου. 

Άρθρο 72 

Παρακολούθηση στο Σ.Α.Τ. διαγραφών τίτλων 
του Συστήματος Παρακολούθησης Συναλλαγών 
επί Τίτλων με Λογιστική Μορφή 
της Τράπεζας της Ελλάδος 

Για την παρακολούθηση της διενέργειας χρέωσης τίτ¬ 
λων του Συστήματος Παρακολούθησης Συναλλαγών επί 
Τίτλων με Λογιστική Μορφή της Τράπεζας της Ελλάδος 
από Λογαριασμό Χειριστή Μερίδας του δικαιούχου του 
τίτλου στο Σ.Α.Τ. ακολουθείται η παρακάτω διαδικασία: 

α) Ο Χειριστής διαβιβάζει στο Διαχειριστή του Σ.Α.Τ. 
την εντολή του δικαιούχου για την παράδοση των τίτ¬ 
λων που θα λάβει χώρα με αντίστοιχη λογιστική εγγρα¬ 
φή χρέωσης αυτών υπό το χειρισμό του από τη Μερίδα 
του δικαιούχου καθορίζοντας και τον αντισυμβαλλόμενο 
φορέα στο ως άνω Σύστημα στον οποίο θα λάβει χώρα 
η σχετική παραλαβή. 

β) Ο Διαχειριστής του Σ.Α.Τ., αφού λάβει την εντολή 
του προηγουμένου στοιχείου, ειδοποιεί την Τράπεζα 
της Ελλάδος για τους προς παράδοση τίτλους και τον 
αντισυμβαλλόμενο φορέα παραλαβής τους. 

γ) Ο αντισυμβαλλόμενος φορέας ειδοποιεί την Τράπε¬ 
ζα της Ελλάδος για την παραλαβή των σχετικών τίτλων 
από το Διαχειριστή του Σ.Α.Τ. 

δ) Με την ολοκλήρωση των ανωτέρω, η Τράπεζα της 
Ελλάδος διαβιβάζει τις σχετικές ειδοποιήσεις προς δι¬ 
ακανονισμό των τίτλων από το Λογαριασμό Πελατείας 
του Διαχειριστή του Σ.Α.Τ. προς το λογαριασμό του 
φορέα παραλαβής σύμφωνα με τον Κανονισμό του ως 
άνω Συστήματος. 

ε) Μετά την ολοκλήρωση του παραπάνω διακανονι¬ 
σμού ο Διαχειριστής του Σ.Α.Τ. ενημερώνει το σχετικό 
Τεχνικό Λογαριασμό της Μερίδας Παρόχου Τράπεζα της 
Ελλάδος στο Σ.Α.Τ. προβαίνοντας ταυτόχρονα στις απα¬ 
ραίτητες κινήσεις χρέωσης δια λογιστικής εγγραφής 
στο Λογαριασμό Χειριστή του Χειριστή που λειτουργεί 
στο Σ.Α.Τ. για λογαριασμό του δικαιούχου. 

Αρθρο 73 

Όταν ο Θεματοφύλακας τηρεί για λογαριασμό επεν¬ 
δυτή Ομόλογα για τα οποία κατά τους όρους έκδοσής 
τους υποχρεούται να ενημερώνει τη Μερίδα του επεν¬ 
δυτή στο Σ.Α.Τ. διενεργεί ηλεκτρονικά τις εγγραφές των 
ομολόγων σε Μερίδα Επενδυτή. Με την καταχώρηση 
ομολόγων από Θεματοφύλακα με Χειριστή τον ίδιο, 
ενεργοποιείται και η Εξουσιοδότηση Χρήσης». 

Αρθρο 15 

1. Η παρούσα απόφαση ισχύει από τη λήψη της, εκτός 
από τις διατάξεις των άρθρων 1,4,7,12 και 13 της παρού¬ 
σας απόφασης που ισχύουν το αργότερο μέχρι την 15η 
Ιουλίου 2016 σύμφωνα με τα ειδικότερα προβλεπόμενα 
στις επόμενες παραγράφους. 

2. Ο Διαχειριστής του Σ.Α.Τ. οφείλει να προβεί στις 
απαραίτητες τεχνικές και διαδικαστικές προσαρμογές, 


για τις ανάγκες εφαρμογής των διατάξεων των άρθρων 
1, 4, 7,12 και 13 της παρούσας απόφασης το αργότερο 
μέχρι την 15η Ιουλίου 2016. 

3. Οι προσαρμογές της παραγράφου 2 μπορούν να 
γίνουν από το Διαχειριστή του Σ.Α.Τ. διαδοχικά, ανάλο¬ 
γα με τις τεχνικές και λειτουργικές ανάγκες του. Στην 
περίπτωση αυτή, ο Διαχειριστής του Σ.Α.Τ. δημοσιοποιεί 
στην ιστοσελίδα του τις ημερομηνίες προσαρμογής, τα 
άρθρα που αυτές αφορούν και το χρόνο έναρξης ισχύος 
τους, ο οποίος σε καμία περίπτωση δεν μπορεί να είναι 
μεταγενέστερος της 15ης Ιουλίου 2016. 

4. Από τις διατάξεις της παρούσας δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος 

ΚΩΝΣΤΑΝΤΙΝΟΣ ΜΠΟΤΟΠΟΥΛΟΣ 

-♦- 

Αριθμ. απόφ. 738/9.11.2015 (2) 

Απαγόρευση των ανοικτών πωλήσεων επί μετοχών ει¬ 
σηγμένων στην αγορά αξιών του Χρηματιστηρίου 
Αθηνών που συνιστούν τον ΡΤ3Ε ΧΑ Τραπεζικό Δεί¬ 
κτη. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΗΣ ΕΠΙΤΡΟΠΗΣ ΚΕΦΑΛΑΙΑΓΟΡΑΣ 

Αφού έλαβε υπόψη: 

1. Την περίπτωση (ζ) της παραγράφου 1 του άρθρου 
78 του Ν. 1969/1991 (ΦΕΚ Α' 167). 

2. Την παράγραφο 2 του άρθρου 13 του Ν. 2166/1993 
(ΦΕΚ Α' 137), όπως τροποποιήθηκε με την παρ. 3 του 
άρθρου 18 του Ν. 2198/1994 (ΦΕΚ Α' 43) και αντικατα- 
στάθηκε από την παρ. 6 του άρθρου 39 του Ν. 2324/1995 
(ΦΕΚ Α' 146). 

3. Το άρθρο 90 του «Κώδικα νομοθεσίας για την κυ¬ 
βέρνηση και τα κυβερνητικά όργανα» (Π.δ. 63/2005, ΦΕΚ 
Α' 98/22.4.2005). 

4. Τον Κανονισμό (ΕΕ) αριθμ. 236/2012 του Ευρωπαϊκού 
Κοινοβουλίου και του Συμβουλίου της 14ης Μαρτίου 
2012 για τις ανοικτές πωλήσεις και ορισμένες πτυχές 
των συμβολαίων ανταλλαγής πιστωτικής αθέτησης, ο 
οποίος τέθηκε σε ισχύ από την 1η Νοεμβρίου 2012 και 
τη διαδικασία που αυτός προβλέπει. 

5. Την Πράξη Νομοθετικού Περιεχομένου «Επείγου¬ 
σες ρυθμίσεις για τη θέσπιση περιορισμών στην ανά¬ 
ληψη μετρητών και τη μεταφορά κεφαλαίων» (ΦΕΚ 84 
Α718.7.2015). 

6. Την απόφαση του Υπουργού Οικονομικών «Αρση 
περιορισμών της Πράξης Νομοθετικού Περιεχομένου 
της 18.7.2015 (Α' 84) για τη διενέργεια συναλλαγών στις 
ελληνικές οργανωμένες αγορές επί χρηματοπιστωτικών 
μέσων» (ΦΕΚ Β' 1617/31-7-2015). 

7. Το γεγονός ότι η διαδικασία ανακεφαλαιοποίησης 
των πιστωτικών ιδρυμάτων βρίσκεται σε εξέλιξη χωρίς 
να έχει οριστικοποιηθεί η κατανομή των απαιτούμενων 
κεφαλαίων μεταξύ ιδιωτών επενδυτών και του Ταμείου 
Χρηματοπιστωτικής Σταθερότητας και το τελικό ύψος 
αυτών καθώς επίσης και οι τιμές διάθεσης των νέων 
μετοχών και, κατά συνέπεια, οποιαδήποτε πρόσθετη 
διακύμανση στις εισηγμένες μετοχές των πιστωτικών 
ιδρυμάτων θα είχε επιπτώσεις σε αυτή την τόσο ση¬ 
μαντική διαδικασία για το σύνολο της Ελληνικής Οικο¬ 
νομίας, αποφασίζει ομόφωνα: 

Άρθρο 1 

Περιεχόμενο απαγόρευσης 

1. Απαγορεύονται μόνο οι ανοικτές πωλήσεις μετο¬ 
χών στην αγορά αξιών του Χρηματιστηρίου Αθηνών 
που συνιστούν τον ΡΤ3Ε ΧΑ Τραπεζικό Δείκτη (εφεξής 
Μετοχές) και συγκεκριμένα τις μετοχές των παρακάτω 
πιστωτικών ιδρυμάτων: 

ΑΙ.ΡΗΑ ΤΡΑΠΕΖΑ Α.Ε. 

ΑΤΤΙΟΑ ΒΑΝΚ Α.Τ.Ε. 

ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ Α.Ε. 

ΤΡΑΠΕΖΑ ΕυΒΟΒΑΝΚ ΕΒΘΑ3ΙΑ3 Α.Ε. 

ΤΡΑΠΕΖΑ ΠΕΙΡΑΙΩΣ Α.Ε. 

ανεξαρτήτως του τόπου κατάρτισης των συναλλαγών 
(οργανωμένη αγορά, Πολυμερής Μηχανισμός Διαπραγ¬ 
μάτευσης - ΠΜΔ ή εξωχρηματιστηριακά). 

2. Η απαγόρευση της παραγράφου 1 καταλαμβάνει και 
τις πωλήσεις Μετοχών που πρόκειται να εκκαθαριστούν 
με αγορά εντός της ίδιας ημέρας (ενδοσυνεδριακά). 

3. Η απαγόρευση της παραγράφου 1 καταλαμβάνει και 
τις συναλλαγές επί των παραστατικών τίτλων μετοχών 
(ΑΩΒε ή ΘϋΒε) και επί παραστατικών τίτλων δικαιωμά¬ 
των κτήσης μετοχών (νναπαηΐε) που αντιπροσωπεύουν 
Μετοχές. 

4. Η απαγόρευση του άρθρου αυτού δεν καταλαμβάνει 
τους Ειδικούς Διαπραγματευτές που πραγματοποιούν 
ειδική διαπραγμάτευση: 


α. Στις μετοχές που συνιστούν τον ΡΤ3Ε ΧΑ Τραπε¬ 
ζικό Δείκτη, 

β. Στα παράγωγα των παραπάνω μετοχών, 
γ. Στα παραστατικά τίτλων δικαιωμάτων κτήσης με¬ 
τοχών (ννεπαηίε) των παραπάνω μετοχών, 
δ. Στα μερίδια Διαπραγματεύσιμων Αμοιβαίων Κεφα¬ 
λαίων (ΕΤΡε) και στα παράγωγα επί των δεικτών των 
οποίων οι παραπάνω μετοχές αποτελούν μέρος της 
σύνθεσής τους. 

Η εξαίρεση της παραγράφου αφορά συναλλαγές που 
σκοπό έχουν την κάλυψη ή την αντιστάθμιση κινδύνου 
συναλλαγών που πραγματοποιούνται στο πλαίσιο της 
άσκησης των υποχρεώσεων των ειδικών διαπραγμα¬ 
τευτών. 

Αρθρο 2 
Ισχύς - Διάρκεια 

1. Η απόφαση αυτή τίθεται σε ισχύ από την 10η Νο¬ 
εμβρίου 2015 και ώρα 00:00:01 και ισχύει έως και 7η 
Δεκεμβρίου 2015 και ώρα 24:00:00. 

2. Από τις διατάξεις της παρούσας δεν προκαλείται 
δαπάνη σε βάρος του Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Α' Αντιπρόεδρος 
ΒΑΣΙΛΙΚΗ ΛΑΖΑΡΑΚΟΥ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφιί ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-ΓΟπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-ιπσΝ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 












































































